The Girl Is Mine

Το **The Girl Is Mine** είναι τραγούδι του Μάικλ Τζάκσον, σε συνεργασία με τον Πωλ ΜακΚάρτνεϊ. Είναι το πρώτο single από το έκτο solo άλμπουμ του Τζάκσον, *[[Τhriller (άλμπουμ)|Thriller]]*. Ο ΜακΚάρτνεϊ είναι ο μόνος καλεσμένος στο άλμπουμ. Το τραγούδι γράφτηκε από τον Τζάκσον, με παραγωγή του Κουίνσι Τζόουνς (με συμπαραγωγό τον Τζάκσον). Το τραγούδι ηχογραφήθηκε στα Westlake Studios, στο Λος Άντζελες, από τις 14 μέχρι τις 16 Απριλίου 1982. Ένα χρόνο πριν, ο Τζάκσον και ο ΜακΚάρτνεϊ ηχογράφησαν τα κομμάτια *[[Say Say Say]]* και *The Man*, για το άλμπουμ του ΜακΚάρτνεϊ, *[[Pipes of Peace]]* (1983). Ο Πώλ είχε ήδη ηχογραφήσει το *Say Say Say*, το 1981, και το προόριζε να κυκλοφορήσει ως κομμάτι του άλμπουμ *Tug Of War*. Ωστόσο, αποφάσισε να επιτρέψει στον Τζάκσον να γράψει μερικούς στίχους και αργότερα έδωσε δικαιώματα στιχουργού στον Τζάκσον.

Το *The Girl Is Mine* είχε επιτυχία στα μουσικά τσαρτ. Το κομμάτι έφθασε στην κορυφή του R&B Singles Chart, στη 2η θέση του ''Billboard'' Hot 100 και στην 8η θέση στο Ηνωμένο Βασίλειο. Μέχρι το 1985, το κομμάτι πώλησε 1.3 εκατομμύρια αντίτυπα, και έγινε πλατινένιο στις ΗΠΑ (για πωλήσεις τουλάχιστον 1 εκατομμυρίου αντίτυπων). 

Το *The Girl Is Mine* έγινε το θέμα για δύο αγωγές λογοκλοπής. Και οι δύο αγωγές απαιτούσαν από τον Τζάκσον να καταθέσει στο δικαστήριο, και οι δύο δίκες έληξαν υπέρ του τραγουδιστή και της δισκογραφικής του εταιρείας. Το 2008, για το *[[Thriller 25]]*, ο τραγουδιστής των The Black Eyed Peas, will.i.am έκανε ένα remix του *The Girl Is Mine*. Το remix έλαβε γενικά αρνητικές απόψεις τους μουσικούς κριτικούς.

## Ηχογραφήσεις

Το γράψιμο του *The Girl Is Mine* ολοκληρώθηκε από τον Τζάκσον καθώς παρακολουθούσε κινούμενα σχέδια με τον Πωλ ΜακΚάρτνεϊ. Ο παραγωγός Κουίνσι Τζόουνς είχε ζητήσει από τον Τζάκσον να γράψει ένα κομμάτι για δύο άνδρες που μάχονται για ένα κορίτσι. Εμπνευσμένος, ο Τζάκσον ξύπνησε κατά τη διάρκεια της νύχτας και ηχογράφησε το κομμάτι σε μαγνητόφωνο. «Τραγουδούσα αυτό ακριβώς που άκουγα στο κεφάλι του, αρχίζοντας με τη μελωδία και τα πληκτρολόγια και τις χορδές και όλα. Έτσι, απλά τα ηχογράφησα σε μαγνητόφωνο». Ο Τζόουνς επίσης ζήτησε από τον τραγουδιστή να προσθέσει στίχους ραπ. Ο Τζάκσον δήλωσε, «Ο Τζόουνς με τηλεφώνησε ένα πρωί και μου είπε, *Σμέλλι (Smelly)* - με φώναζε έτσι - *πρέπει να έχουμε λίγη ραπ σε αυτό*». Το τραγούδι ηχογραφήθηκε από τους Τζάκσον και ΜακΚάρτνεϊ στα Westlake Studios, στο Λος Άντζελες, από τις 14 μέχρι τις 16 Απριλίου 1982. Τον προηγούμενο χρόνο, οι δύο τους ηχογράφησαν τα κομμάτια *[[Say Say Say]]* και *The Man* για το άλμπουμ *[[Pipes of Peace]]* (1983). Ο Τζάκσον δήλωσε ότι η ηχογράφηση του κομματιού ήταν από τις πιο αγαπημένες του στιγμές στο στούντιο. «Ένα από τα αγαπημένα μου τραγούδια που ηχογράφησα, από όλες τις ηχογραφήσεις μου ως solo καλλιτέχνης, είναι πιθανώς το *The Girl Is Mine*, επειδή το να δουλεύεις με τον Πωλ ΜακΚάρτνεϊ είναι πολύ ωραία και έχει αρκετή διασκέδαση. Παίζαμε πολύ, πετούσαμε πράγματα ο ένας στον άλλο και αστειευόμασταν. Στην πραγματικότητα, ηχογραφήσαμε το κομμάτι και τα φωνητικά ζωντανά και ταυτόχρονα, και έχουμε πλάνα του, αλλά ποτέ δεν δημοσιεύθηκαν», δήλωσε. «Ίσως μια μέρα θα πάρετε μια γεύση από αυτά». Τα πλάνα δημοσιεύθηκαν στην περιοδεία *[[The Paul McCartney World Tour]]*.

## Μουσική

Η μουσική δόμηση του *The Girl Is Mine* χρησιμοποιεί τη μορφή ΑΑΒΑ, στην οποία ο τίτλος του κομματιού χρησιμοποιείται ως η κύρια πηγή της απαιτούμενης επανάληψης. Όταν χρησιμοποιείται στο μάξιμουμ, αυτή η δόμηση, επίσης γνωστή ως μορφή 32 bar, έχει τον τίτλο να επαναλαμβάνεται στο ίδιο σημείο, σε τουλάχιστον 2 από τους 3 Α στίχους. Η Σέιλα Ντάβις, στο βιβλίο *The Craft of Lyric Writing*, σημειώνει ότι «ο επαναλαμβανόμενος τίτλος περιγράφει ταυτόχρονα το πλαίσιο του σχεδιασμού και οδηγεί στο κύριο σημείο των στίχων». Το *[[She's Out of My Life]]*, του Τζάκσον, επίσης χρησιμοποιεί αυτή τη δόμηση, όπως και τα *[[Body and Soul (τραγούδι)|Body and Soul]]*, *[[Oh, Lady Be Good!]]* και *[[Try a Little Tenderness]]*. Οι μουσικές συγχορδίες στο *The Girl Is Mine* φαίνονται σε πολλά τραγούδια που γράφτηκαν από τον Τζάκσον. Το *That's What You Get for Being Polite*, από το άλμπουμ των Τζάκσον 5, *[[Destiny (άλμπουμ, Τζάκσον 5)|Destiny]]*, και δύο κομμάτια που δεν κυκλοφόρησαν, τα *Why Can't I Be* και *Thank You For Life* χρησιμοποίησαν τις συγχορδίες πριν το *The Girl Is Mine*.

## Κυκλοφορία και υποδοχή

Παρά το γεγονός ότι ηχογράφησαν τα *Say Say Say* και *The Man* ένα χρόνο νωρίτερα, το *The Girl Is Mine* έγινε το πρώτο κομμάτι που κυκλοφόρησε το ντουέτο και το πρώτο single από το *[[Thriller (άλμπουμ)|Thriller]]*. Το *The Girl Is Mine* κυκλοφόρησε ως single στις 18 Οκτωβρίου 1982. Τη φωτογραφία του εξώφυλλου του single ανέλαβε η Λίντα Μακάρτνεϊ, σύζυγος του Πολ Μακάρτνεϊ. Οι ακροατές δεν ενθουσιάστηκαν από το *The Girl Is Mine*, καθ γενικά θεωρήθηκε ως η χειρότερη προσπάθεια του Τζάκσον και ότι το *Thriller* θα αποτελέσει απογοήτευση. Το κοινό ένιωσε ότι ο Τζάκσον και ο παραγωγός Κουίνσι Τζόουνς έγραψαν το κομμάτι για το λευκό κοινό της ποπ. Παρόλο αυτά, το *The Girl Is Mine* είχε επιτυχία στα μουσικά τσαρτ, κυρίως λόγω της τεράστιας δημοτικότητας του Πωλ ΜακΚάρτνεϊ, ο οποίος είχε πολλά No.1 hits με τραγούδια όπως τα *Coming Up* and *Ebony And Ivory*. Φθάνοντας στην κορυφή του R&B Singles Chart, το single έφθασε στη 2η θέση του ''Billboard'' Hot 100 και του Norwegian Singles Chart. Το *The Girl Is Mine* έφθασε στην 1η θέση του Hot Adult Contemporary Tracks Chart. Το τραγούδι έφθασε στην 8η θέση του Ηνωμένου Βασιλείο, φθάνοντας στο Top 20 της Νέας Ζηλανδίας. Έως το 1985, είχε πουλήσει 1.3 εκατομμύρια αντίτυπα. Το single έγινε πλατινένιο στις ΗΠΑ, για πωλήσεις τουλάχιστον 1 εκατομμυρίου αντίτυπων.

Από την κυκλοφορία του, το *The Girl Is Mine* έλαβε αρκετές αρνητικές κριτικές. Ο Ρόμπερτ Κριστγκάου περιέγραψε το ντουέτο ΜακΚάρτνεϊ-Τζάκσον ως «τη χειρότερη ιδέα του Μάικλ από την εποχή του *[[Ben (τραγούδι)|Ben]]*». Το *[[Rolling Stone]]* δήλωσε ότι το κομμάτι ήταν «η μπαλάντα εκτελέστηκε σε ύψος «στη μέση του δρόμου» (Middle of the road)» και ότι ο ΜακΚάρτνεϊ ήταν «ήρεμος». Ο Στέφεν Έρλεβαϊν, του Allmusic, σήμειωσε ότι το κομμάτι είχε «ένα γλυκό schmaltz». Η συνεργασία του Τζάκσον με τον «ακράτητα ανόητο Πωλ ΜακΚάρτνεϊ» ήταν «αφοπλιστικά ανόητη», σύμφωνα με το Stylus Magazine. Το Salon.com περιέγραψε το *The Girl Is Mine* ως «ανόητο ντουέτο». Το κομμάτι έλαβε θετική κριτική από τον βιογράφο του Τζάκσον, Τ. Ράντι Ταραμπορρέλλι. Ο συγγραφέας δήλωσε ότι το τραγούδι ήταν «χαριτωμένο» αλλά δεν είχε ουσία. Πρόσθεσε ότι το κομμάτι ήταν «ήρεμο» και ήταν η αντίθεση του «θορυβώδες» *[[Beat It]]*. Ο Μάθιο Βίλκενινγκ, του AOL Radio, έδωσε στο κομμάτι τη 97η θέση στον κατάλογο «100 Worst Songs Ever», ως «απόδειξη ότι η συνεργασία δύο εξαιρετικών τραγουδιστών δεν έχει πάντα καλά αποτελέσματα».

## Αγωγές λογοκλοπής

Το *The Girl Is Mine* έχει θέμα για δύο αγωγές λογοκλοπής. Και οι δύο αγωγές απαιτούσαν από τον Τζάκσον να καταθέσει στο δικαστήριο, και η κάθε αγωγή έληξε υπέρ του τραγουδιστή και της δισκογραφικής εταιρείας του. Η πρώτη δίκη έγινε το 1984, με τον Φρεντ Σάνφορντ να ισχυρίζεται ότι ο Τζάκσον έκοψε ένα κομμάτι από το κομμάτι του, *Please Love Me Now*. Ο Τζάκσον, ωστόσο, ισχυρίστηκε ότι αυτός σύνθεσε το *The Girl Is Mine*. Η αγωγή 5 εκατομμυρίων δολαρίων έληξε όταν έξι δικαστές (πέντε άνδρες και μια γυναίκα) κατέληξαν σε ετυμηγορία υπέρ του Τζάκσον. Η ετυμηγορία τους επιτεύχθηκε μετά από τριήμερη συζήτηση. Ο Τζάκσον δεν ήταν κατηγορούμενος αλλά έδωσε μαρτυρία για τη διατήρηση της αξιοπιστίας του. Ο Τζέιμς Κλένκ, ο δικηγόρος του Τζάκσον, επαίνεσε τον τραγουδιστή μετά την ετυμηγορία των δικαστών. «Αυτός ο άνδρας είναι ιδιοφυΐα. Δεν χρειάζεται τα τραγούδια των άλλων. Οι λέξεις του είναι το κλειδί». Κατά τη διάρκεια της δίκης, ο Τζάκσον μαρτύρησε πως σύνθεσε τα κομμάτια του. «Τα έβαλα σε μαγνητόφωνο, τα τραγουδούσα προφορικά, να τι έκανα». Ένας ένορκος δήλωσε, «Η παρουσίαση του υποδεικνύει ότι είναι ικανός να χειρίζεται τα δικά του κομμάτια».

Η δεύτερη αγωγή λογοκλοπής έγινε το 1993. Οι Ρέιναντ Τζόουνς και Ρόμπερτ Σμιθ ισχυρίστηκαν ότι το *The Girl Is Mine*, μαζί με τα *[[Thriller (τραγούδι)|Thriller]]* - γραμμένο από τον Ροντ Τέμπερτον - και *[[We Are the World]]*, έμοιαζαν με τα μουσικά τους έργα. Το ντουέτο δήλωσε ότι ήταν παιδικοί γείτονες της οικογένειας των Τζάκσον όταν ζούσαν στο Γκάρι της Ιντιάνας. Ο Τζάκσον, ο Λιονέλ Ριτς - συν-συνθέτης του *We Are the World* - και ο Κούινσι Τζόουνς βρέθηκαν στο δικαστήριο ως κατηγορούμενοι. Οι Ρέιναντ Τζόουνς και Ρόμπερτ Σμιθ ισχυρίστηκαν ότι ο Τζο Τζάκσον (πατέρας του Μάικλ) έλαβε ένα demo tape από αυτούς. Από τα tapes, οι κατηγορούμενοι δήλωσαν ότι οι κατηγορούμενοι έγραψαν τα 3 hits. Ο Ρέιναντ Τζόουνς ισχυρίστηκε ότι είχε μηνύσει τον Τζάκσον για το *[[Billie Jean]]*. Ο Τζάκσον εμφανίστηκε στο δικαστήριο δια μέσω μαγνητοσκοπημένης μαρτυρίας. Μετά τη μαρτυρία, οι εννέα δικαστές κατέληξαν στην ετυμηγορία, σύμφωνα με την οποία ο Τζάκσον ήταν ο συνθέτης του *The Girl Is Mine*, στις αρχές του 1994. Επίσης η ετυμηγορία αναφέρει ότι οι κατηγορούμενοι δεν είχαν λογοκλέψει το *Thriller* ή το *We Are the World*.

## Προσωπικό

* Συνθέτης: Μάικλ Τζάκσον
* Παραγωγός: Κουίνσι Τζόουνς 
* Συμπαραγωγός: Μάικλ Τζάκσον
* Κύρια και background φωνητικά από τους Μάικλ Τζάκσον και Πωλ ΜακΚάρτνεϊ 
* Γκρέγκ Φίλλινγκεϊνς: Ρόουντ
* Ντέιβιντ Πάιχ: Πιάνο 
* Ντέιβιντ Φόστερ: Συνθεσάιζερ
* Στηβ Πορκάρο: Προγραμματισμός συνθεσάιζερ  

* Νταν Παρκς, Στηβ Λουκάθερ: Κιθάρα 
* Λουίς Τζόνσον: Μπάσο 
* Τζεφ Πορκάρο: Ντραμς 
* Διευθέτηση φωνητικών από τους Μάικλ Τζάκσον και Κουίνσι Τζόουνς
* Διευθέτηση ρυθμού από τους Κουίνσι Τζόουνς και Ντέιβιντ Πάιχ 
* Διευθέτηση συνθεσάιζερ από τον Ντέιβιντ Φόστερ 
* Διευθέτηση χορδών από τον Τζέρρι Χέι 
* Μάστορας συναυλιών: Τζέρρι Βίντσι 

## Τσαρτ

## The Girl Is Mine 2008

Για το *[[Thriller 25]]*, άλμπουμ για την 25η επέτειο του *Thriller*, ο κύριος ράπερ των The Black Eyed Peas, will.i.am, έκανε ένα remix του *The Girl Is Mine*. Ονόματι *The Girl Is Mine 2008*, το remix χρησιμοποιεί ένα αρχικό solo demo του τραγουδιού από τον Τζάκσον, πριν ηχογραφήσει το ντουέτο με τον ΜακΚάρτνεϊ. Ο will.i.am πρόσθεσε τα φωνητικά του στη νέα εκδοχή. Η *[[The Daily Telegraph (Αυστραλία)|The Daily Telegraph]]* ισχυρίστηκε ότι ο ΜακΚάρτνεϊ είχε παραλειφθεί λόγω της διαφοράς που είχε με τον Τζάκσον για την αγορά των Sony/ATV Music Publishing και Northern Songs (κατάλογος κομματιών των The Beatles) το 1985. Παρά τον ισχυρισμό, η αρχική εκδοχή του *The Girl Is Mine* συμπεριλήφθηκε στο άλμπουμ, μαζί με τα φωνητικά του ΜακΚάρτνεϊ. Μετά την κυκλοφορία του, το 2008, το κομμάτι έφθασε στη 12η θέση στη Νέα Ζηλανδία, στην 22η θέση στη Γαλλία, ενώ έφθασε στα Top 50 της Δανίας, της Σουηδίας και της Ελβετίας. Στην Ελβετία, το κομμάτι έφθασε στην 51η θέση.

### Υποδοχή

Το *The Girl Is Mine 2008* έλαβε γενικά αρνητικές απόψεις από τους μουσικούς κριτικούς. Ο δημοσιογράφος Κρίστοφερ Ρις δήλωσε ότι ο will.i.am «μετέτρεψε μια φανταστική δουλειά σε ένα κλασικό τραγούδι». Ο Ρόμπ Σέφφιλντ, του *Rolling Stone*, σημείωσε ότι η παραγωγή του will.i.am ήταν «χαζό-κακοποιημένο καύχημα» και τον κριτικάρει που προσπάθησε να κρύψει «το νόημα του κομματιού». Ο μουσικός δημοσιογράφος Άιντιν Βαζίρι κριτικάρει το τραγούδι, δηλώνοντας ότι «ο ράπερ των Black Eyed Peas καταργεί ολοκληρωτικά τα φωνητικά του Πωλ ΜακΚάρτνεϊ από την αρχική εκδοχή του κομματιού για να βάλει δικούς στίχους που δεν έχουν νόημα, όπως *I call her mommy and she call me papa/I'm sorry Mike, but she loves the way I rock-a*». Ο Στέφεν Τόμας Έρλεβαϊν, του Allmusic, δήλωσε ότι ο will.i.am έκανε το *The Girl Is Mine* ένα «άμοιρο χορευτικό νούμερο». Η Κελέφα Σάννεχ του *[[Blender (περιοδικό)|Blender]]* σημείωσε ότι «ο will.i.am συνεισφέρει με κτύπους (why?) και ρίμες (why, oh, why?) στο *The Girl Is Mine 2008*». Ο Τόντ Γκίλχριστ, του IGN, δήλωσε ότι το remix του will.i.am για το *The Girl Is Mine* ήταν επιθετικό. Η επίθεση έγινε περισσότερο «σκανδαλώδης» με την προσθήκη της δικής του «ατονικής φωνητικής παρουσίας» στη θέση του ΜακΚάρτνεϊ.

Η Pitchfork Media δήλωσε για τον will.i.am, «Βγάζει τον ΜακΚάρτνεϊ από το *The Girl Is Mine* αλλά αποφασίζει ότι δεν μπορεί να δουλέψει χωρίς κάποιον να ακούγεται σαν ηλίθιος και βάζει τον εαυτό του στον ρόλο αυτό». Η *[[The Times]]* δήλωσε ότι όποιος νομίζει ότι ήταν καλή ιδεά για τον will.i.am να συμμετέχει στο τραγούδι πρέπει να «κλειδωθεί σε ένα κελί χωρίς παράθυρα χωρίς κάτι, εκτός από τα τραγούδια σε συνεχή ροή». Το PopMatters, ωστόσο, επαίνεεσ το *Thriller 25* και το remix του *The Girl Is Mine*. Έγραψαν, «Όποιο άλμπουμ σε κάνει να συγχωρήσεις (αν όχι να ξεχάσεις) ένα κομμάτι τόσο κακό όπως το ντουέτο με τον Πωλ ΜακΚάρτνεί στο *The Girl Is Mine* πρέπει να είναι πολύ καλό». Πρόσθεσαν ότι ο will.i.am έβαλε «ένα δροσερό γύρισμα» στο κομμάτι και ότι η παράλλειψη του ΜακΚάρτνεϊ δεν είχε αρνητικές συνέπειες για το κομμάτι.

### Κατάλογος κομματιών

* **CD single**
# Album Version – 3:11
# Club Mix – 3:35
# Original Demo Recording – 3:13

### Προσωπικό για το remix

* Γραμμένο από τους Μάικλ Τζάκσον, will.i.am και Κέιθ Χάρρις
* Παραγωγή από τους Μάικλ Τζάκσον και will.i.am
* Κύρια φωνητικά από τον Μάικλ Τζάκσον
* Background φωνητικά από τον will.i.am
* Μηχανική, μιξάρισμα, ντραμς και πληκτρολόγια από τον will.i.am
* Κλειδιά και συνθεισάιζερ: Κέιθ Χάρρις
* Ηχογραφήθηκε τον Νοέμβριο του 2007 

### Τσαρτ

## Παραπομπές



## Βιβλιογραφία
* 
* 
* George, Nelson (2004). *[[Michael Jackson: The Ultimate Collection]]* booklet. Sony BMG.
* 
* 

Κατηγορία:Τραγούδια του Μάικλ Τζάκσον
Κατηγορία:Singles του 1982
Κατηγορία:Τραγούδια του 1982
Κατηγορία:Singles της Epic Records